28. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 601 της 3/17 Σεπτ. 1962 (ΦΕΚ Α΄ 146) Περί νομιμοποιήσεως κατοχής οικοπέδων εν τω Συνοικισμώ Ν. Ερυθραίας Αττικής. Έχοντες υπ’ όψει: α)Τας διατάξεις της παρ. 7 (περίπτ. γ) του άρθρου τετάρτου του Ν.Δ. 4176/1961 «περί κυρώσεως, τροποποιήσεως και συμπληρώσεως της υπ’ αριθ. 111/1960 πράξεως του Υπουργικού Συμβουλίου κλπ.» (ΦΕΚ 128/1961), β)την υπ’ αριθ. Ζ1/1495/ 1961 απόφασιν του Υπουργού Κοινωνικής Προνοίας «περί εκχωρήσεως αρμοδιοτήτων εις τον Υφυπουργόν Κοινωνικής Προνοίας (ΦΕΚ 420/26.11. 1961 τεύχος Β΄) και γ)την υπ’ αριθ. 460/1962 γνωμοδότησιν του Συμβουλίου της Επικρατείας, απεφασίσαμεν και διατάσσομεν: Άρθρ.1.-1.Κάτοχοι οικοπέδων κειμένων εν τω Συνοικισμώ Ν. Ερυθραίας-Αττικής, τελούντων υπό την διαχείρισιν του Υπουργείου Κοινωνικής Προνοίας, δύνανται να νομιμοποιηθώσιν εις την τοιαύτην κατοχήν των εφ’ όσον: α)Κέκτηνται την Ελληνικήν υπηκοότητα, β)πληρούν τας λοιπάς προϋποθέσεις του παρόντος και γ)έχουν ούτοι ή μέλη της οικογενείας των (κατ’ ευθείαν γραμμήν ή μέχρι του δευτέρου βαθμού εκ πλαγίου) ανεγείρει επ’ αυτών μέχρι της δημοσιεύσεως του Ν.Δ. 4176/12 Αυγ. 1961 πλήρη οικοδομήν, κατά την έννοιαν του άρθρ. 19 του υπ’ αριθ. 330/1960 Β.Δ/τος «περί κωδικοποιήσεως κλπ.» και είναι κάτοχοι τούτων. Ως κάτοχος τούτων νοείται ο ανεγείρας την οικοδομήν εφ’ όσον μέχρι σήμερον οικεί εν αυτή ή καρπούται ταύτην. Η λόγω μισθωτικής ή παρακλητικής σχέσεως ή κατόπιν συναινέσεως του ανεγείραντος την οικοδομήν διακατοχή υπό τρίτου δεν στερεί τούτον της κατά την έννοιαν του παρόντος κατοχής. 2.Τα περί ων το παρόν Β.Δ/μα οικόπεδα νοούνται ως ταύτα καθορίζονται εις τα μέχρι της δημοσιεύσεως του Ν.Δ/τος 4176/1961 ισχύοντα ρυμοτομικά διαγράμματα του Υπουργείου Κοινωνικής Προνοίας. Άρθρ.2.-1.Έκαστος των ως άνω δικαιούχων, δια να τύχη του παρόντος προβλεπομένου ευεργετήματος δέον να υποβάλη αίτησιν μετά των κατωτέρω αναφερομένων δικαιολογητικών, εντός ανατρεπτικής προθεσμίας δύο ετών από της δημοσιεύσεως του παρόντος. Ήτοι: α)Πιστοποιητικού του Προέδρου της Κοινότητος Ν. Ερυθραίας-Αττικής, βεβαιούντος: 1)Τα υπό στοιχ. α-β της παρ. 1 του προηγουμένου άρθρου οριζόμενα, 2)την οικογενειακήν αυτού κατάστασιν και 3)εάν πρόκειται περί προσφυγικής οικογενείας, εάν αύτη αποκατεστάθη αστικώς ή αγροτικώς, εις ποίαν περιοχήν και βάσει ποίου τίτλου. Δια την βεβαίωσιν του τελευταίου τούτου στοιχείου δύναται εάν δεν υφίστανται εν τοις αρχείοις της Κοινότητος σχετικά έγγραφα ή έτερα στοιχεία, ο υπογράφων το πιστοποιητικόν Πρόεδρος, να στηρίζεται και εις βεβαιώσεις ετέρων αρχών, ή ενόρκους βεβαιώσεις αξιοπίστων αυτώ μαρτύρων, β)υπευθύνου δηλώσεως βεβαιούσης ονομαστικώς τα μέλη της οικογενείας του, την εργασίαν ενός εκάστου ως και το σύνολον των κατά το προηγούμενον έτος πραγματοποιηθέντων εσόδων εκ μέρους όλων των μελών της οικογενείας, αν υφίστανται επ’ ονόματι του αιτούντος ή μέλους της οικογενείας του ετέρα ακίνητος περιουσία, εις ποίαν διεύθυνσιν και την κατά προσέγγισιν αξίαν ταύτης ως και τον τρόπον εγκαταστάσεώς του εις το οικόπεδον, ούτινος αιτείται την νομιμοποίησιν. Δια την απόδειξιν των τελευταίων τούτων γεγονότων, δύναται ο ενδιαφερόμενος να συνυποβάλη και παν έτερον έγγραφον στοιχείον. Δια της αυτής υπευθύνου δηλώσεως θα βεβαιούται, αν ούτος ετύγχανε μέλος του Συνεταιρισμού «Μορτερό», προς ον εξεπλήρωσε απάσας τας υπό του Καταστατικού του προβλεπομένας υποχρεώσεις, ως και εάν ούτος ή μέλος της οικογενείας του έτυχε παραλλήλως αγροτικής αποκαταστάσεως και ποίας, γ)βεβαιώσεως πολιτικού μηχανικού ή υπομηχανικού του Υπουργείου Κοινωνικής Προνοίας, διατασσομένου αρμοδίως προς τούτο, περιγραφούσης τεχνικώς την υπάρχουσαν επί του οικοπέδου οικοδομήν ως και το ότι αύτη πληροί την κατά το άρθρ. 19 του υπ’ αριθ. 330/1960 Β.Δ/τος έννοιαν της πλήρους οικοδομής. Σελ. 341 63  Αποκατάστασις Αστών Προσφύγων 35Α.Ζ.α.28 2.Τα υποβαλλόμενα στοιχεία η υπηρεσία δύναται να ελέγξη δια κοινωνικής εργασίας ή περαιτέρω και δια διοικητικής ερεύνης, διατασσομένης προς τούτο κατά τα κεκανονισμένα. 3.Εάν η κατέχουσα το οικόπεδον ως ανωτέρω οικογένεια έχη υπό την κατοχήν της πλείονα του ενός οικόπεδα εκ των υπό την διαχείρισιν του Υπουργείου Κοινωνικής Προνοίας τελούντων, ως ταύτα φέρονται εις τα κατά την δημοσίευσιν του Ν.Δ. 4176/1961 ισχύοντα ρυμοτομικά διαγράμματα του Υπουργείου τούτου, δια δηλώσεώς της δηλοί ποίον εκ τούτων προτιμά, ίνα παραχωρηθή τούτο εις ταύτην κατά τας διατάξεις του παρόντος. Τα πέραν τούτου δύνανται να χορηγηθώσι, επί τη δηλώσει του ενδιαφερομένου και επί τη καταβολή της τρεχούσης αξίας κατ’ εφαρμογήν των διατάξεων των άρθρ. 7988 του υπ’ αριθ. 330/1960 Β.Δ/τος. Άλλως ταύτα μετά των επ’ αυτών κτισμάτων αναλαμβάνονται υπό του Υπουργείου Κοινωνικής Προνοίας και τίθενται υπό την διαχείρισίν του, εφαρμοζομένων των διατάξεων του άρθρ. 87 του αυτού ως άνω Β.Δ/τος. Εν η περιπτώσει η υπάρχουσα κυρία οικοδομή εμπίπτει επί δύο ή περισσοτέρων οικοπέδων, επιτρέπεται η παραχώρησις του επί πλέον του ενός οικοπέδου χώρου, εφ’ όσον δια της τοιαύτης κατατμήσεως δεν θίγεται η αρτιότης τούτων και δεν έχουν ταύτα παραχωρηθή δια νομίμου τίτλου εις ετέρας οικογενείας, επί τη καταβολή της τρεχούσης αυτού αξίας και υπό την προϋπόθεσιν ότι η κατεδάφισις τμήματος της οικοδομής καθιστά ταύτην αχρησιμοποίητον. Άρθρ.3.-1.Η κατά τ’ ανωτέρω νομιμοποίησις ενεργείται δια της εκδόσεως της υπό του άρθρ. 11 του υπ’ αριθ. 330/1960 Β.Δ/τος προβλεπομένης αποφάσεως του Υπουργού Κοινωνικής Προνοίας (παραχωρητηρίου), μετά γνώμην του Νομαρχιακού Συμβουλίου Στεγάσεως. Η παραχώρησις αύτη ενεργείται υπό τας προϋποθέσεις, περιορισμούς, όρους και κυρώσεις, τας προβλεπομένας υπό των οικείων διατάξεων του ως άνω Β.Δ/τος. 2.Η νομιμοποίησις αύτη δύναται να ενεργηθή και επ’ ονόματι τρίτου αποδεικνύοντος, ότι είναι αγοραστής του οικοπέδου παρά πρόσφυγος, εις ον είχε τούτο παραχωρηθή αρχικώς δια τίτλου ή πρακτικού διανομής ή κατ’ άλλον τρόπον υπό του Οικοδομικού Συνεταιρισμού Ν. Ερυθραίας. 3.Το ανωτέρω Συμβούλιον Στεγάσεως αποφαίνεται οριστικώς και επί παντός θέματος σχετιζομένου με την κατοχήν του ακινήτου ή με τυχόν διένεξιν, αναφερομένην επί του δυνάμει του παρόντος παρεχομένου δικαιώματος, προς παραχώρησιν. Σελ. 342 4.Ωσαύτως το αυτό Συμβούλιον, δύναται να γνωμοδοτήση υπέρ της μη κατά τας ανωτέρω διατάξεις νομιμοποιήσεως της τοιαύτης κατοχής, λόγω υψηλού εισοδήματος της οικογενείας του αιτούντος ή κατοχής βάσει τίτλου ετέρας ακινήτου περιουσίας, επ’ ονόματι του αιτούντος ή συνοικούντος μέλους της οικογενείας του, δυναμένης να ικανοποιήση επαρκώς τας στεγαστικάς ανάγκας της οικογενείας. Εις τας περιπτώσεις της παραγράφου ταύτης το ακίνητον παραχωρείται κατόπιν αιτήσεως του ενδιαφερομένου επί καταβολή ποσού διπλασίου δι’ εκάστην κατηγορίαν, εις ην υπάγεται ο αιτών, του ως κατωτέρω προβλεπομένου. Άρθρ.4.-Η έκδοσις του κατά το προηγούμενον άρθρον παραχωρητηρίου μεταβιβάσεως οικοπέδου ενεργείται επί τη καταβολή, εντός της υπό του Κέντρου Κοινωνικής Προνοίας οριζομένης προθεσμίας, μη δυναμένης να υπερβή τα δύο έτη, υπό του δικαιούχου ποσού, εφ’ άπαξ υπέρ ΥΔΑΠΣ καθοριζομένου ως ακολούθως: 1)Δραχ. 1500, εάν πρόκειται περί οικογενειακής προσφυγικής δικαιουμένης κατά τον Νόμον αποκαταστάσεως, αλλά μη αποκατασταθείσης αγροτικώς ή αστικώς. 2)Δραχ. 3.000, εάν πρόκειται περί οικογενείας αποκατασταθείσης, δια της παροχής και ετέρου ακινήτου ή περί οικογενείας δημιουργηθείσης δια της αποσχίσεως μέλους δικαιούχου προσφυγικής οικογενείας. 3)Δραχ. 6.000, εάν πρόκειται περί οικογενείας γηγενούς προελεύσεως. Άρθρ.5.-Εν περιπτώσει μη εμπροθέσμου υποβολής αιτήσεως μετά των απαιτουμένων δικαιολογητικών ή του γραμματίου καταβολής του ως ανωτέρω οριζομένου εφ’ άπαξ ποσού ή απορρίψεως της αιτήσεως νομιμοποιήσεως, το ακίνητον αναλαμβάνεται παρά του Υπουργείου Κοινωνικής Προνοίας κατά τας διατάξεις του άρθρ. 87 του υπ’ αριθ. 330/1960 Β.Δ/τος. 64  Αποκατάστασις Αστών Προσφύγων 35Α.Ζ.α.28 Άρθρ.6.-Αι διατάξεις του παρόντος δεν έχουν εφαρμογήν επί περιπτώσεων παραχωρήσεων του Συνοικισμού Ν. Ερυθραίας-Αττικής, ρυθμισθεισών δια της εκδόσεως οριστικών τίτλων κυριότητος (παραχωρητηρίων). Εις ην όμως περίπτωσιν τα δυνάμει του παρόντος οριζόμενα ποσά είναι μικρότερα εκείνων άτινα, εβεβαιώθησαν δια του παραχωρητηρίου, εισπράττονται μόνον τα μικρότερα ταύτα ποσά, των επί πλέον διαγραφομένων δι’ αποφάσεως του Υπουργού Κοινωνικής Προνοίας. Καταβληθέντα ποσά εν ουδεμιά περιπτώσει επιστρέφονται, έστω και αν ταύτα είναι μεγαλύτερα των ως ανωτέρω καθοριζομένων τοιούτων. Εις τον αυτόν επί της Κοινωνικής Προνοίας Υφυπουργόν ανατίθεμεν την δημοσίευσιν και εκτέλεσιν του παρόντος. 